ഫ്രഞ്ച് പ്രസിഡന്റ് ഇമ്മാനുവല് മാക്രോണിന് നേരെ മുട്ടയേറ് പാരിസ്: ഫ്രാന്സില് ഒരു ഭക്ഷ്യമേളയില് പങ്കെടുക്കാനെത്തിയ ഫ്രഞ്ച് പ്രസിഡന്റ് ഇമ്മാനുവല് മാക്രോണിന് നേരെ മുട്ടയേറ്. ജനക്കൂട്ടത്തിന് നടുവിലൂടെ നടന്നു പോകുന്നതിനിടെയാണ് അഞ്ജാതന് മുട്ടയെറിഞ്ഞത്. സംഭവത്തിന്റെ വിഡിയോ ദൃശ്യങ്ങള് സമൂഹമാദ്ധ്യമങ്ങളില് വൈറലായി. വീഡിയോയില് പ്രസിഡന്റിന്റെ തോളില് തട്ടി മുട്ട തെറിച്ചുപോകുന്നത് കാണാം. മുട്ടയേറിന് പിന്നാലെ സുരക്ഷ ഉദ്യോഗസ്ഥര് മാക്രോണിനെ വളഞ്ഞു. മുട്ടയെറിഞ്ഞ അക്രമിയെ മറ്റു ചില സുരക്ഷ ഉദ്യോഗസ്ഥര് കസ്റ്റഡിയിലെടുത്തതായാണ് വിവരം.അക്രമിയുടെ കൂടുതല് വിവരങ്ങള് പുറത്തു വിട്ടിട്ടില്ല. നേരേത്ത ഒരു പൊതുപരിപാടിക്കിടെ മാക്രോണിനെ ഒരു യുവാവ് മുഖത്തടിച്ചത് ഏറെ വിവാദങ്ങള്ക്ക് കാരണമായിരുന്നു. ആറുമാസത്തിന് ശേഷം ഫ്രാന്സില് പ്രസിഡന്റ് തെരഞ്ഞെടുപ്പ് വരുന്നതിനാല് പൊതുപരിപാടികളില് സജീവമായി പങ്കെടുക്കുകയാണ് മാക്രോണ്.